**LĒMUMS**

**2025. gada 24. aprīlī Nr.** **271**

**Par nekustamā īpašuma “Ziedlauki’’, Otaņķu pagasts, nodošanu atsavināšanai izsolē**

Nekustamais īpašums “Ziedlauki”, Otaņķu pagasts, kadastra Nr. 6480 006 0090, reģistrēts Kurzemes rajona tiesas Otaņķu pagasta zemesgrāmatas nodalījumā Nr.100000942579 uz Dienvidkurzemes novada pašvaldības vārda.

Īpašums sastāv no vienas zemes vienības ar kadastra apzīmējumu 6480 006 0086, 12,97 ha kopplatībā. Kadastra informācijas sistēmā zemes vienībai norādīta sekojoša eksplikācija: lauksaimniecības zeme 12,49 ha, zem ūdens 0,48 ha.

Zemes vienība neatrodas valsts nozīmes/reģiona nozīmes kultūras pieminekļa teritorijā un neatrodas dabas lieguma teritorijā.

Par zemes vienību ir noslēgts medību tiesību līgums, kurš tiks izbeigts, slēdzot vienošanos, pēc īpašuma atsavināšanas un īpašnieka maiņas zemesgrāmatā.

Zemes vienībā ar kadastra apzīmējumu 6480 006 0086 noslēgti 4 (četri ) spēkā esoši zemes nomas līgumi ar garāko nomas termiņu 19.04.2026.

Saskaņā ar Nīcas novada teritorijas plānojumu 2014.-2025.gadam zemes vienība atrodas lauksaimniecībā izmantojamā teritorijā.

Saņemta 27.03.2025. Izziņa no būvvaldes Nr. B/2025/1.7/2 “Par zemes vienības plānoto (atļauto) teritorijas izmantošanu” (Pielikums Nr.2).

Nekustamais īpašums nav nepieciešams pašvaldībai un tās iestādēm noteikto funkciju veikšanai.

Pamatojoties uz minēto un Pašvaldību likuma 10.panta pirmās daļas 16.punktu, 73.panta ceturto daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 22.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, Publiskas personas mantas atsavināšanas likuma 3.panta pirmās daļas 1.punktu un otro daļu, 4.panta pirmo daļu, 5.panta pirmo un piekto daļu, 9.panta otro daļu, un 08.04.2025. Attīstības un tautsaimniecības komitejas sēdes atzinumu,

**Dienvidkurzemes novada pašvaldības dome** **NOLEMJ:**

1. **Nodot** atsavināšanai nekustamo īpašumu “Ziedlauki”, Otaņķu pagasts, kadastra Nr.6480 006 0090, sastāvošs no zemes vienības ar kadastra apzīmējumu 6480 006 0086, 12,97 ha platībā, **pārdodot** mutiskā izsolē ar augšupejošu soli.
2. **Noteikt**, ka izsoles sākumcena ir vienāda ar nosacīto cenu.
3. **Iekļaut** izsoles noteikumos nosacījumus:
   1. pirkuma maksas samaksas termiņš līdz 3 mēnešiem no izsoles dienas;
   2. īpašums tiek atsavināts ar nomas tiesību apgrūtinājumu:
      1. 20.12.2023. zemes nomas līgums Nr. DKN/2023/11.1/634, ar nomas termiņu līdz 30.09.2025.
      2. 10.07.2018. zemes nomas līgums Nr. 10-03/1041, ar nomas termiņu līdz 24.09.2025.
      3. 20.04.2020. zemes nomas līgums Nr. 10-03/1237, ar nomas termiņu līdz 19.04.2026.
      4. 17.08.2018. zemes nomas līgums Nr. 10-03/1052, ar nomas termiņu līdz 24.09.2025.
   3. citi apgrūtinājumi: piekļuve nodrošināta tikai pa dabā esošu ceļu, kurš nav nodibināts Civillikuma noteiktā kārtībā.
4. **Noteikt** Dienvidkurzemes novada pašvaldības Īpašuma atsavināšanas un izsoļu komisiju organizēt atsavināšanas procesu (izsoli), atbilstoši normatīvajos aktos noteiktajai kārtībai.
5. Dienvidkurzemes novada pašvaldības Īpašuma atsavināšanas un izsoļu komisijas priekšsēdētājs atbild par lēmuma izpildi.
6. Dienvidkurzemes novada Nekustamā īpašuma pārvaldes Nekustamā īpašuma speciālists Otaņķu pagastā atbild par medību tiesību nomas līguma izbeigšanu.

Domes priekšsēdētāja vietnieks

tautsaimniecības jautājumos (paraksts\*) Aivars Galeckis

Lēmums nosūtāms:

1. Finanšu un grāmatvedības daļai Dainim Zvirbulim
2. Īpašuma atsavināšanas un izsoļu komisijai
3. Nekustamā īpašuma speciālistei Sandrai Pļavniecei
4. Nīcas un Otaņķu pagasta apvienības pārvaldes vadītājai
5. Centrālās pārvaldes Sabiedrisko attiecību un mārketinga daļai – publiskošanai;